CELEX: 32012R0697
Language: da
Date: 2012-07-25 00:00:00
Title: Kommissionens gennemførelsesforordning (EU) nr. 697/2012 af 25. juli 2012 om tarifering af varer i den kombinerede nomenklatur

31.7.2012   
            
            
               DA
            
            
               Den Europæiske Unions Tidende
            
            
               L 203/32
            
         KOMMISSIONENS GENNEMFØRELSESFORORDNING (EU) Nr. 697/2012
   af 25. juli 2012
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvist er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2 ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks i et tidsrum på tre måneder (2).
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne 1 i tabellen i bilaget, tariferes i den kombinerede nomenklatur i den i kolonne 2 i tabellen nævnte KN-kode.
   Artikel 2
   Bindende tariferingsoplysninger, der er meddelt af medlemsstaternes toldmyndigheder, og som ikke stemmer overens med denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 25. juli 2012.
      
         
            På Kommissionens vegne For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  En vare (transformermodul med RJ45-stik) med konnektorer i et kabinet, der måler ca. 2 × 1,5 × 1,5 cm.
                  Varen består af en printplade med fire transformatorer, en kondensator og fire modstande. Den indeholder også to lysdioder, som ikke er forbundet til de andre komponenter.
                  Varen er specielt designet til et 10/100 BASE-T Ethernet-netværk og placeres på en printplade beregnet til at forbinde maskiner inden for et lokalnetværk til afsendelse og modtagelse af signaler.
                  Den har også galvanisk adskillelse og beskyttelse af signaler mod overspænding og common-mode støj.
               
               
                  8517 70 90
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 2b til afsnit XVI og teksten til KN-kode 8517, 8517 70 og 8517 70 90.
                  Udover konnektoren indeholder varen flere forskellige elektriske komponenter. Endvidere udfører den også flere forskellige elektriske funktioner udover at skabe forbindelser til eller i elektriske kredsløb, f.eks. galvanisk adskillelse, beskyttelse mod overspænding og common-mode støj. Disse komponenter er af lige stor betydning, da de alle bidrager til at opfylde de tekniske krav til at etablere en forbindelse over et Ethernet-netværk.
                  Derfor er tarifering under position 8536 udelukket.
                  Da varen bruges i apparater til kommunikation via et kabelnetværk, skal den tariferes under KN-kode 8517 70 90 som en del af apparater til kommunikation via kabelnet eller trådløse netværk.